Aidu tuulikuparki püstitatakse esimest tuulikut
#000003
Endises Aidu karjääris kerkib Baltimaade suurimaks kavandatavale tuulikuparkide alale esimene tuulik. Parki on plaanis rajada ka tuulikulabade tootmise tehas, et kunagi luua Eestisse elektrituulikute valmistamise tööstus.
#000004
Tuulepargi arendajad on Lüganuse valda ehitanud kaks alajaama. Kerkimas on esimese tuuliku 135 meetri kõrgune torn ja ettevalmistused käivad järgmiste tuulikute püstitamiseks, vahendas "Aktuaalne kaamera".
#000005
Kui kõik läheb plaanide kohaselt, siis peaks 2020. aasta alguses olema Aidus püsti 30 tuulikut koguvõimsusega 100 megavatti.
#000006
"See on puhtalt Eesti innovatsioon. See tugineb meie enda patenteeritud leiutisel. Esimene testtuulik, mis on püstitatud Saaremaale kolm aastat tagasi, on näidanud täiesti hiilgavaid tulemusi ja me usume, et kogu see tuulepark tuleb näidispargiks Eestis leiutatud tehnoloogiale," selgitas AS Eleon juhatuse esimees Oleg Sõnajalg.
#000007
Näidispargi loomine on vajalik selleks, et sealt saadavate andmete põhjal saaks uudseid tuulikuid müüa väljapoole Eestit.
#000008
Testide põhjal peaks uue tehnoloogiaga saama energiat toota kuni 30 protsenti senisest rohkem.
#000009
Tootmisprotsessi odavdamiseks on plaanis Aidusse rajada ka tuulikulabade tehas. Kaugem eesmärk on luua Eestisse elektrituulikute valmistamise tööstus. Plaani realiseerumine sõltub arendajate sõnul vastuvõetavatest seadustest.
#000010
"Tehase loomine sõltub natuke rohkem elektrituru seadusest, sest kui me saame Aidu tuulepargi ühe hooga valmis ehitada ja elektrituru seadus ei riku ära taastuvenergia hinnamudelit, siis oleme valmis eksportturule minema," ütles Sõnajalg.
#000011
Lüganuse vald on tuulikutest huvitatud, sest lepingu järgi saaks vald sõltuvalt tuulikute kerkimise kiirusele 10 000 kuni 54 000 eurot aastas. Valla elanike igapäevaelu tuulepark ei sega.
#000012
"Asukoht, kus nad hakkavad neid püsti panema, on täiesti eraldatud endine karjäär, kus täna elanikke ümbruskonnas ei ole. Tegelikult ei tohiks see kuidagi häirida ühtegi kohalikku elanikku," ütles Lüganuse vallavanem Viktor Rauam.
#000013
Kui tuulepargi arendajate ideed realiseeruvad, siis annaks see tööd rohkem kui 1500 inimesele. Investeeringu maksumus on üle 160 miljoni euro.
#000014
Aidu tuulikud on siiani lennuohutuks muutmata
#000015
Ööl vastu reedet sõidab Tallinna-Narva maanteel suurveos
#000016
Kaitseministeerium süüdistab Sõnajalgu omavolilises tuulepargi ehitamises
#000017
Kohus määras Aidu tuulepargile õiguskaitse rikkumise eest trahvi
#000018
Karmen Bruus saavutas Prantsusmaal teise koha
#000022
Hugo Toom: lõpus näitasime, et oskame visata
#000024
Heiko Rannula: kodusaal andis energiat, et mängu tagasi tulla
#000025
Türgis ja Süürias on tugevate maavärinate tõttu hukkunud üle 7200 inimese
#000030
Sõja 349. päev: Ukraina hinnangul kaotas Venemaa ööpäevas 1030 sõdurit
#000032
Svet: D-terminal jäi trammi trassilt välja aja ja raha kokkuhoiu pärast
#000036
Neljapäev tuleb muutliku pilvisusega ja peamiselt sajuta
#000038
"Pealtnägija": naiste elu Talibani võimu all on teel tagasi keskaega
#000044
Välisluureamet: Putini režiim püsib kindlalt, otsib uusi liitlasi ja usub, et Lääs väsib Ukrainas enne Venemaad
#000047
Kohtla-Järve linnavalitsus sai paika vaid üheksa poolthäälega
#000051